kardosdrur/scandi-wiki huggingface dataset:
Camden Passage

Camden Passage en gågade, der ligger ud til Upper Street i London Borough of Islington. Passagen er kendt for sine mange antikvitetshandlere, og der afholdes et antikvitetsmarked onsdag og lørdag formiddag. Gaden blev bygget som en gyde langs bagsiden af husene på Upper Street, der tidligere var Islington High Street i 1767.

Antikmarkedet blev grundlagt i 1960'erne sammen med Metropolitan Borough of Islington af John Payton. Foretagenet startede meget succesfuldt ud, og fik over 350 stadeholdere og handlende. I nyere tid har Islington centrum gennemgået en del genopbygning og renovering, hvilket har ført højere husleje. En tidligere jernbanebygning, der havde været forladt i nogle år, genåbnede den 14. november 1979 som en butiksarkade med antikvitetsbutikker, der på sit højeste havde 35 i stueetagen og kælderen. Bygningen indeholdt også andre erhverv såsom restauranter, men stedet lukkede i 2008. I 2013 blev det en Jack Wills-butik, og i 2014 var det en Superdry-butik. Arkadens lukning reducerede antallet af antikvitetshandlere betragteligt, men der afholdes stadig antikmarkeder i weekenden. Bygning er listed af anden grad. English Heritage beskriver at dens arkitektur er påvirket af og en hyldest til Newgate Prison (af George Dance the Younger), der blev revet ned i 1902, tre år inden denne bygning blev opført af LCC.

I Camden Passage ligger også pubben Camden Head, der afholder comedy nights med lokale komikere.

Referencer

Eksterne henvisninger 

 Official Camden Passage Site

Veje i London
Gågader
Islington
Markeder i London
Anne Sofie Filtenborg

Anne Sofie Filtenborg (født 30. December 1998 i Randers) er en kvindelig dansk håndboldspiller som til daglig spiller for HH Elite.

Eksterne henvisninger 
 Anne Sofie Filtenborg - Eurohandball

Håndboldspillere fra Randers HK
Håndboldspillere fra Danmark
Tine Velvet

Tine Midtgaard Madsen bedre kendt som Tine Velvet (født 1994 i Lyngby) er en dansk sangerinde som deltog i Sæson 3 af det danske X Factor hvor hun fik en andenplads.

Diskografi

Singler 
 "Heart of me"
 "What people are saying"

Albumer

Kilder

Eksterne henvisninger 

Personer fra Kongens Lyngby
Deltagere i X Factor (Danmark)
Singer-songwritere fra Danmark
Res gestae saxonicae

Res gestae saxonicae (eller Res gestae saxonicae sive annalium libri tres, Saksernes dådsværk eller Tre annaler) er en saksisk krønike fra sidste del af 900-tallet skrevet på  tysk af Widukind af Corvey. Sakseren Widukind var stolt af sit folk og sin historie og i sin indledning udelader han alle romerske hændelser, blandt andet i forhold til kong Henrik 1. af Sachsen. Pavestolen nævnes heller ikke.

Indhold 

Res gestae saxonicae sive annalium libri tres består af tre bind:

Første bind 

Widukind af Corvey indleder bind 1 med det germanske Thüringerdynastis fald. I hans version er Amalaberga datter af den frankiske konge Huga. Efter Hugas død bliver Thiadrich, Hugas søn med en konkubine, kronet som konge. Amalaberga overbeviser sin mand, Irminfrid, om at hun er den rette arving til riget. Der udbryder krig, og Thiadrich vinder i et slag ved Runibergun. Irminfrid og Amalaberga flygter til fortet Scithingi (ved det moderne Burgscheidungen).

Frankerne får hjælp af de indvandrende sakserne som leder efter land, og en blodig kamp udkæmpes ved Scithingi. Efter at mange krigere er dræbt, sender Irminfrid budbringeren Iring til Thiadrich for at bede om fred. Kongerne indgår en aftale og planlægge at dræbe sakserne dagen efter, men sakserne finder ud af det og stormer Scithingi i løbet af natten og dræber alle voksne. Bare Irminfrid og hans familie flygter. Sakserne fejrer sejren i tre dage, derefter kommer de tilbage til Thiadrich, som giver landet til dem.

Efter ordre fra Thiadrich drager Iring tilbage til Irminfrid og overtaler ham til at stille for den frankiske domstol. Da Irminfrid knæler for Thiadrich, dræber Iring ham. Thiadrich forviser ham for denne ugerning, og han ønsker ikke at tage del i denne forbrydelse. Iring kundgør, at han vil sone sin forbrydelse og få hævn for sin tidligere mester og dræber Thiadrich. Han lægger Irminfrids lig over Thiadrich, for på den måde vil han være sejrherre i hvert fald i døden, og går.

Widukind ender med at tvivle på sandheden i denne historien, men fortæller, at Mælkevejen fortsat kaldes "Irmins vej". En henvisning til saksernes konvertering af til kristendommen efter Karl den store bringer ham til de tidlige saksiske hertuger og til detaljer om regimet til sakserkongen Henrik Fuglefangeren.

Andet bind 

Den anden bog åbner med valget af Otto den Store som tysk konge og omhandler opstanden mod ham. Bogen udelader hændelser i Italien og afsluttes med, at han gifter sig med Edith i 946. Widukind vier sine skrifter til Mathilda, datter af Otto og abbedisse i Quedlinburg.

Tredje bind 

Bog tre fortæller historien om Liudolf, hertug af Schwaben og Ottos frankiske felttog.

Eksterne henvisninger 
 Latin text (MGH) in html from Bibliotheca Augustana
 1532 edition, Witichindi Saxonis Rerum Ab Henrico Et Ottone In Impp. Gestarum Libri III, Basel.
 1577 edition, Annales Witichindi Monachi Corbeiensis, Familiae Benedictinae, Frankfurt.

Krøniker fra Tyskland
Saksere
Himlen på jorden

Himlen på jorden (originaltitel: Days of Heaven) er en amerikansk romantisk drama film fra 1978, som er skrevet og instrueret af Terrence Malick. Filmen var Malicks anden efter den kritikerroste Badlands (1973).

Handling 

Året er 1916 og pengene er meget små for Bill (Gere) og hans kæreste Abby (Adams), da de ankommer til Texas fra Chicago. Parret får arbejde i markerne for en rig landmand (Shepard), der snart for et godt øje til Abby. Landmanden er syg, og udsigten til en snarlig arv får Bill til at opfordre Abby til at gifte sig. Men ægteskabet viser sig desværre at have helbredende virkning, og snart er Bill ved at koge over af jalousi.

Modtagelse 
Himlen på jorden fik positive anmeldelser ved sin udgivelse. Specielt dets fotografering blev hyldet, og den vandt desuden en Oscar for bedste fotografering. Terrence Malick vandt også prisen "Prix de la mise en scène" (Bedste Instruktør) ved den prestige fyldte Filmfestival i Cannes.

I 2007 blev filmen valgt til bevaring i det amerikanske National Film Registry af Library of Congress.

Filmen er også placeret, som nr. 49 på en liste over bedste amerikanske film nogensinde af BBC.

Eksterne henvisninger 
 

Amerikanske film fra 1978
Dramafilm fra USA
Christie's

Christie's er et britisk auktionshus, der blev grundlagt i 1766 af James Christie. Virksomhedens primære adresse er på King Street i området St James's, London, og Rockefeller Plaza i New York City, USA.

Auktionshuset har blandt sine internationale repræsentationskontorer også en dansk afdeling, der ledes af kunstkonsulenterne Rikke Juel Brandt og Birgitta Hillingsø.

Christie's ejes i dag af Groupe Artémis, der er François-Henri Pinault holdingselskab. Salget for 2015 løb op i £4,8 mia.

Christie's har igennem årene solgt en lang række malerier fra nogle af verdens absolut største kunstnere og ofte for rekordbeløb. Disse inkluderer:
 Le Bassin Aux Nymphéas af Claude Monet blev solgt for $80,4 mio. den 24. maj 2008, hvilket til dato er den højeste pris for en Monet
 Lot and his Daughters af Peter Paul Rubens blev solgt for £44.882.500 den 7. juli 2016, hvilket var det højeste beløb for et maleri af en af de gamle mestre

Referencer 

Markedsføringsvirksomheder fra Storbritannien
Auktionshuse
Etableret i 1766
Dronning Margrethes og Prins Henriks Fond

Dronning Margrethes og Prins Henriks Fond, også kaldet Bryllupsfonden, er en dansk fond, der støtter kulturelle, videnskabelige og sociale formål. Den blev stiftet i 1967 i anledning af den daværende tronfølger Margrethes bryllup med Prins Henrik. Formuen, som fonden uddeler midler fra, stammer fra salg af erindringsmønter og dronningens kunstneriske virksomhed. Der gives hvert år omkring 2,5-3 mio. kr til forskellige formål.

Fra 1995 har fonden optaget Fonden til Fædrelandets Vel, der stiftedes ved en landsindsamling ved befrielsen i 1945 og har finansieret rytterstatuen af Christian 10. på Sankt Annæ Plads i København (Einar Utzon-Frank, 1941-54) samt bidraget væsentligt til finansieringen af Idrætshøjskolen i Sønderborg og kirken i Klaksvig på Færøerne.

Blandt de personer, som har siddet i bestyrelsen er kunsthistorikeren Erik Fischer og den tidligere rektor på Københavns Universitet Linda Nielsen.

I 1972 stiftede fonden Amalienborg-prisen, der skal støtte støtte udgivelse af betydningsfulde danske, ikke skønlitterært værk, der oversættes til andet sprog.

Fonden styrer også Cayx-Legatet, der gives til studerende og kandidater med relation til Frankrig.

I tidens løb har fonden støtte en lang række enkeltpersoner, museer, velgørende organisation og andre projekter. Disse tæller bl.a. Lin Utzon, Marianne Grøndahl, Erik Øckenholt, Ole A. Hedegaard, Cisternerne, Middelaldercentret, Ordrupgaard, RemisenBrande, Ribe Kunstmuseum, Statens Museum for Kunst, Vikingeskibsmuseet, Randers Egnsteater,Tønder Museum, Vikingeborgen Trelleborg, Trap Danmark, Børnecancerfonden og Børns Vilkår.

Referencer

Eksterne henvisninger 
 

Fonde fra Danmark
Det danske kongehus
Etableret i 1967
Erik Dennung

Erik Dennung (25. juni 1925 – 2007) var en sølvsmed, fodboldspiller og træner fra København.

Som fodboldspiller var han aktiv for KFUMs Boldklub, mens han som træner i næsten to årtier arbejdede for de to københavnske klubber B 1903 og B 93.

Karriere som træner
Erik Dennungs største triumf som træner kom i 1976, hvor han førte B 1903 til et dansk mesterskab og sæsonen efter, hvor det blev til sølvmedaljer. I 1979 vandt han pokalfinalen med B 1903, og gentog bedriften i 1982 med B 93, der slog netop B 1903 i finalen.

Det kan yderligere nævnes, at Erik Dennung i 1968 som træner vandt 2. division med B 1903, og i 1980 var træner for B 93, da klubben blev nr. seks i 1. division, B 93s bedste placering i 38 år.

Udover arbejdet som fodboldtræner havde Erik Dennung også en sølvsmedebutik på Frederiksberg.

Klubber
1962-64: FB
1965-69: B 1903
1970-72: B 93
1976-69: B 1903
1980-85: B 93

Titler som træner
 Danmarksmesterskabet
 Vinder (1): 1976.
 Sølv (1): 1977
 Bronze (1): 1965 og 1969

 Pokalturneringen

 Vinder (2): 1979 og 1982.

Referencer 

Sølvsmede fra Danmark
Fodboldspillere fra Danmark
Fodboldtrænere fra B.93
Fodboldtrænere fra B 1903
Marie-Galante

Île Marie-Galante er en ø i øgruppen Leeward Islands i den sydlige del af de Små Antiller i det Caribiske hav i Vestindien. Øen er en del af franske Oversøiske departement Guadeloupe.

Geografi 
Île Marie-Galante ligger cirka 25 km sydøst for Île de Basse-Terre og cirka 40 km nord for øen Dominica. Den runda ø har et areal på cirka 158 km² med en diameter om cirka 15 km.
Øens højeste punkt er Morne Constant på cirka 204 moh.

Hovedbyen er Grand-Bourg der har cirka 5.500 indbyggere og ligger på øens sydvestlige del. Andre større byer er Capesterre-de-Marie-Galante og Saint-Louis.

Befolkningen er på cirka 13 000 indbyggere.

Forvaltningsmæssigt indgår Île Marie-Galante i arrondissement (kreds) Pointe-à-Pitre og er inddelt i tre kommuner.

Île Marie-Galantes flyveplads hedder Les Bases Airport (IATA-lufthavnskode "GBJ") og ligger cirka 5 km sydväst for Grand-Bourg på øens sydlige del.

Ud for vestkysten ligger den lille ø Ilet de vieux Fort.

Historie 
Den 3. november 1493 opdagede Christopher Columbus som første europæer Île Marie-Galante, der døbtes til Santa Maria la Galante efter et af hans skibe.

1635 kom området under fransk styre, som det har været bortset fra korte perioder i 1700- og 1800-tallet, da området blev okkuperet af Storbritannien. Årene 1813 til 1814 tilhørte området formelt Sverige. Efter Freden i Paris år 1814 fik Frankrig igen kontrollen över Guadeloupe.

1648 ankom de første franska kolonister til øen.

Eksterne kilder og henvisninger 

 Om Île Marie-Galante 
 Karta över hela Guadeloupe 

Guadeloupe
Caribiske øer
Transsibiriske vej

Den transsibiriske vej er det uofficielle navn for et netværk af føderale hovedveje, der spænder vest til øst af Rusland fra Østersøen til Japanske Hav ved Stillehavet. I det asiatiske hovedvejsnet har vejen nummer AH6. Den strækker sig over 11.000 kilometer fra Sankt Petersborg til Vladivostok. Vejen konkurrerer med  Australiens Highway 1 om titlen som den længste hovedvej i verden.

Vejnumre 

Vejen er på nogle strækninger sammenfaldende med Europavej . Omkring 190 km af vejen går gennem Kasakhstan. Samlet består den transsibiriske vej af syv føderale hovedveje:

  Rossija: Sankt Petersborg-Moskva, 664 km
  Ural: Moskva-Tjeljabinsk, 1.880 km
  (M51) Irtysj: Tjeljabinsk-Novosibirsk, 1.528 km
  (M53) Sibir: Novosibirsk-Irkutsk, 1.860 km
  (M55) Bajkal: Irkutsk-Tjita, 1.113 km
  Amur: Tjita-Khabarovsk, 2.100 km
  Ussuri: Khabarovsk-Vladivostok, 760 km

Galleri

Se også 
 Sibirienvejen
 Den transsibiriske jernbane

Veje i Rusland
Sibirien
Institut d'études politiques de Saint-Germain-en-Laye

L'Institut d'études politiques (IEP) de Saint-Germain-en-Laye, også kendt som "Sciences Po Saint-Germain-en-Laye", er en højere fransk læreanstalt inden for samfundsvidenskab.

Historie 
Universitetet er oprettet i 2013 af Université de Versailles-Saint-Quentin-en-Yvelines og Université de Cergy-Pontoise.

Fakulteter 
Skolen har 5 fakulteter:

 Økonomi
 Historie
 Samfundsvidenskab
 Sociologi
 Jura

Ekstern henvisning 
 Hjemmeside for Sciences Po Saint-Germain-en-Laye

Kilder 

Universiteter i Frankrig
Taormina

Taormina (siciliansk: Taurmina,  Tauromenion, Latin: Tauromenium) er en lille by og kommune halvvejs mellem Messina og Catania på østkysten af den italienske ø Sicilien. Den ligger i omkring 200 meters højde, og har omtrent 11.000 indbyggere.

Taormina har været en turistdestination siden 1800-tallet. Blandt turistattraktioner er ruinerne af det græske Teater i Taormina samt Palazzo Corvaia, der er et middelalderligt palads fra 900-tallet.
Strandene, hvoraf den mest berømte er 'Isola Bella', kan nås via en kabinebane bygget i 1992 ud til Det Ioniske Hav, og via veje fra Messina i nord og Catania i syd.

Referencer

Eksterne henvisninger 

Byer på Sicilien
Messina (provins)
Henriette Laursen

Henriette Laursen (22. juli 1965) er uddannet jurist og har arbejdet hos Kammeradvokaten, været direktør i AIDS-Fondet og generalsekretær i Dansk Ungdoms Fællesråd (DUF). I 2017 blev hun udnævnt til direktør for KVINFO. 

Gift med sekretariatschef Klaus Faureholm Pedersen med hvem hun har tre børn.

Barndom, ungdom og uddannelse 
Henriette Laursen blev født i Kirkeby på Fyn som datter af teglværksejer Torben Laursen og sygeplejerske Lone Schiøtz-Christensen.

Student fra Midtfyns Gymnasium. Uddannet jurist fra Aarhus Universitet 1993. Studerer Master of Public Governance på Copenhagen Business School. Lederuddannelser hos Attractor/Rambøll og Cairos Consult.

Karriere 
Ansat hos Kammeradvokaten fra 1993-1998, derefter direktør i AIDS-Fondet frem til 2014, afbrudt af to års orlov, hvor hun arbejdede som rådgiver for DANIDA i Vietnam fra 2005-2007. Fra 2014-2017 var Henriette Laursen generalsekretær i Dansk Ungdoms Fællesråd. I foråret 2017 blev hun ansat som direktør i KVINFO.

Tillidsposter og medlemskaber 
 Protektor for Hiv-Danmark, 2015-
 Medlem af Dansk Flygtningehjælps Repræsentantskab, 2014-
 Medlem af Dansk Flygtningehjælps forretningsudvalg, 2016-
 Medlem af Krogerup Højskoles Repræsentantskab, 2014-
 Medlem af præsidiet i Landsforeningen Bedre Psykiatri, 2010-
 Bestyrelsesmedlem i Institut for Menneskerettigheder, 2016-

Referencer

Eksterne henvisninger 
 Henriette Laursens LinkedIn-profil
 Kvinfo.dk (Ekspertdatabasen)

Personer fra Fyn
Jurister fra Danmark
Mahmut Baran

Mahmut Baran (født 1. marts 1959 i Kuşça, Tyrkiet) er en svensk jurist og dommer i Øverste forvaltningsdomstol i Sverige. Mahmut Baran er af kurdisk oprindelse. Han blev medlem af domstolen i 2014.

Mahmut Baran forlod Tyrkiet i 1978 og kom på et fly til København. Med ambitioner om fortsatte studier vurderede han, at det ville være bedre for ham at forlade Danmark. Han forlod Danmark samme år. Baran var kun 19 år, da han ankom til Sverige som flygtning og søgte asyl. Indtil 1984 var han politisk aktiv i Sverige.

Baran blev uddannet økonom fra Stockholms Universitet i 1988 og blev en skatterådgiver på Skatteverket (i Danmark: SKAT), hvor han var deltidsansat på grund af fortsatte studier til jurist. Han arbejdede bl.a. som skattekonsulent og ekspert hos det svenske skattekontor i 1988–2001. Baran blev uddannet jurist fra Stockholms Universitet i 2001. Efter eksamen arbejdede han fra 2001 til 2006 i advokatfirmaet Linklaters. Han blev medlem af det Svenske advokatsamfund i 2006. Baran arbejdede i advokatfirmaet Bird & Bird 2006–2014 og blev partner i 2008.

Den 15. maj 2014 udpegede den Svenske regeringen Mahmut Baran til dommer i Øverste forvaltningsdomstol i Sverige og tiltrådte den 15. oktober 2014.< Mahmut Baran blev den første person med udenlandsk baggrund som sidder i den Øverste forvaltningsdomstol blandt de øvrige 14 dommere.
 
Han bor i Södermalm, Stockholm.

Kilder 

Jurister fra Sverige
Knud Nellemose

Knud Nellemose (født 12. marts 1908; død 14. januar 1997) var en dansk billedhugger. Han var også sportsjournalist og tegner, og motiver fra sportsverdenen kom til at optage ham også som billedhugger. Han var ansat som sportstegner på BT og Berlingske Tidende 1925-1945.

Nellemose studerede på Kunstakademiet under Einar Utzon-Frank i perioden 1927-1933.

Nellemose udførte mange skulpturer og buster, blandt andet af Søren Kierkegaard (1972) og B.S. Ingemann, opstillet 1988 ved Marmorkirken i København. 

Han var bror til skuespilleren Karin Nellemose

Priser – udvalg 
 1944 Eckersberg Medaillen 
 1968 Thorvaldsen Medaillen

Noter

Eksterne henvisninger 
 

 
 Om Knud Nellemose i Den Store Danske af Dorthe Falcon Møller

Billedhuggere fra Danmark
Tegnere fra Danmark
Sportsjournalister fra Danmark
Modtagere af Eckersberg Medaillen
Modtagere af Thorvaldsen Medaillen
Personer fra København
Personer i Kraks Blå Bog (afdøde)
Deltagere ved olympiske kunstkonkurrencer
Högsta förvaltningsdomstolen

Högsta förvaltningsdomstolen er den højeste retsinstans i Sverige i forvaltningsretlige sager. Domstolen blev oprettet i 1909 som Kungliga Majestäts regeringsrätt; før dette var Högsta domstolen højeste retsinstans også i forvaltningsretlige sager. Domstolen fik det nuværende navn 1. januar 2011, og fra samme tidspunkt har dommerne titlen justitsråd (svensk: justitieråd), samme titel som dommerne i Högsta domstolen.

Högsta förvaltningsdomstolen har sit sæde i Kammarrättens hus og Sparres palass i Stockholm.

Eksterne henvisninger 
 

Sveriges retsvæsen
Sveriges forfatnings- og forvaltningsdomstole
Etableret i 1909
Højesteretter
Tour de Yorkshire 2017

Tour de Yorkshire 2017 var den 3. udgave af det britiske landevejscykelløb i Yorkshire. Løbet foregik i perioden 28. til 30. april 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev belgiske Serge Pauwels fra .

Ryttere og hold

Danske ryttere 
 Magnus Cort kørte for 
 Søren Kragh Andersen kørte for 
 Mads Würtz Schmidt kørte for

Etaperne

1. etape

2. etape

3. etape

Trøjernes fordeling gennem løbet

Resultater

Samlede stilling

Pointkonkurrencen

Referencer

Eksterne henvisninger 
 
 

2017
UCI Europe Tour 2017
Vuelta a Asturias 2017

Vuelta a Asturias 2017 var den 60. udgave af det spanske landevejscykelløb i Asturien. Løbet foregik i perioden 29. april til 1. maj 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev spanske Raúl Alarcón fra W52-FC Porto.

Ryttere og hold

Etaperne

1. etape

2. etape

3. etape

Trøjernes fordeling gennem løbet

Resultater

Eksterne henvisninger 
 
 

2017
UCI Europe Tour 2017
Sexy Beast

Sexy Beast er en britisk kriminalfilm fra 2000. Filmen var Glazers debutfilm. Glazer havde tidligere instrueret musikvideoer og reklamer for bl.a. Guinness og Levi's.
Ray Winstone ses som filmens hovedrolle, mens Ben Kingsley og Ian McShane ses i birollerne.

Oversigt

Gal Dove (Winstone) har trukket sig tilbage fra sit tidligere gangsterliv og nyder den solrige tilværelse i sin spanske villa sammen med sin smukke kone. Men en dag møder Gals gamle bekendtskab, Don Logan (Kingsley), op for at "overtale" Gal til et sidste kup.

Filmen har modtaget gode anmeldelser og har en 85% score på Rotten Tomatoes og 7,3 ud af 10 på IMDb. 

Ben Kingsley fik meget ros for sin rolle i filmen og blev endda nomineret til en Oscar for bedste mandlige birolle. Kingsley har senere sagt, at han baserede Don Logan-karakteren på sin bedstemor.

Eksterne henvisninger 

Britiske film fra 2000
Film fra Storbritannien
Engelsksprogede film
Arrondissement de Huy

Arrondissement de Huy er et administrativt arrondissement i Belgien.   Det ligger i den sydvestlige del af provinsen Liège, i den nordøstlige del af  regionen Vallonien, og dermed i den centrale del af Belgien.  Området ligger 70 kilometer sydøst for hovedstaden Bryssel.

Huy, Arrondissement de
Landsretter i Belgien

Der er fem landsretter i Belgien (nederlandsk: Hof van beroep, fransk: Cour d'appel, tysk: Appellationshof).

Landretten i Antwerpen 
Domstolen har sæde i Antwerpen. Retssproget er nederlandsk. Der modtages appeller fra provinserne Antwerpen og Limburg.

Landretten i Mons 
Domstolen har sæde i Mons. Retssproget er fransk. Der modtages appeler fra provinsen Hainaut.

Landretten i Bryssel 
Domstolen har sæde i Bryssel. Retssprogene er nederlandsk og fransk. Der modtages appeller fra den sydlige del af den tidligere provins Brabant, dvs. fra de nuværende provinser Vlaams-Brabant og Brabant Wallon samt fra hovedstadsregionen Bryssel.

Landretten i Gent 
Domstolen har sæde i Gent. Retssproget er nederlandsk. Der modtages appeller fra provinserne Østflandern og Vestflandern.

Landretten i Liège 
Domstolen har sæde i Liège. Retssproget er fransk. (For appelsager fra østligste kommuner i provinsen Liège er sproget dog tysk). Der modtages appeller fra provinserne Liège, Namur og Luxembourg.

Belgiske myndigheder
Belgiens subnationale enheder
Ukraines håndboldforbund

Ukraines håndboldforbund (, forkortet FGU) er det officielle håndboldforbund i Ukraine. Ukraines håndboldforbund har siden 1992 været medlem af internationale håndboldforbund (IHF). De er også medlem af det europæiske håndboldforbund (EHF). De bestyrer ukraines håndboldlandshold og ukraines kvindehåndboldlandshold

Kilder

Eksterne henvisninger 
 
 Ukraines håndboldforbund hos EHF 
 Ukraines håndboldforbund hos IHF 

Håndboldforbund
Håndboldforbund
Kyiv
Amt Jarmen-Tutow

Amt Jarmen-Tutow er et amt i den vestlige del af Landkreis Vorpommern-Greifswald i den tyske delstat Mecklenburg-Vorpommern. Administrationen ligger i byen Jarmen .

Amteet blev oprettet 1. januar 2004 ved en sammenlægning af den tidliger amtsfrie by Jarmen og det tidligere Amt Tutow. Det nye Amt Jarmen-Tutow havde fra starten ni kommuner. 13. juni 2004 blev de tidligere selvstændige kommuner lagt sammen, Schmarsow med Kruckow, og Plötz med Jarmen .

Kommuner og tilhørendebydele og landsbyer 
 Alt Tellin med Buchholz, Broock, Hohenbüssow og Siedenbüssow
 Bentzin med Alt Plestlin, Leussin, Neu Plestlin, Zarrenthin und Zemmin
 Daberkow med Hedwigshof og Wietzow
 Byen Jarmen med Groß Toitin, Klein Toitin, Kronsberg, Müssentin, Plötz, Neu Plötz og Wilhelminenthal
 Kruckow med Borgwall, Heydenhof, Kartlow, Marienfelde, Schmarsow, Tutow-Dorf og Unnode
 Tutow
 Völschow med Jagetzow og Kadow

Eksterne kilder/henvisninger 

 www.amt-jarmen-tutow.de
 www.jarmen.de

 
Landkreis Vorpommern-Greifswald